पाएं अपने शहर की ताज़ा ख़बरें और फ्री ई-पेपरडाउनलोड करें
कोविड को डायबिटीज और हार्ट के मरीजों के लिए ज्यादा घातक बताया जा रहा है। जबकि सतर्क रहकर ऐसेे मरीज भी सामान्य मरीजों की तरह ठीक हो सकते हैं। मरीज अगर शुगर लेवल, ब्लड प्रेशर और कोलेस्ट्रॉल नियंत्रित रखें तो खतरे को कम किया जा सकता है। ऐसे मरीज हल्के लक्षण होने पर घर पर ही रहकर ठीक हो सकते हैं। दरअसल, कोरोना में मरीजों को स्टेरॉयड्स दिए जा रहे हैं, जिससे शुगर बढ़ जाती है।
कोशिश करें कि घर पर हैं और लक्षण हल्के हैं तो पहले दिन से ही स्टेरॉयड्स न लें। जरूरी हो तो इसे तीन दिन बाद लें। डॉक्टरी सलाह से अपनी दवाओं और इंसुलिन के डोज एडजस्ट करवाना जरूरी है। अगर आपकी शुगर अच्छे से नियंत्रित है तो कोविड से गंभीर रूप से संक्रमित होने का खतरा भी बेहद कम होगा।
हार्ट के मरीज: यदि होम आइसोलेट हैं तो हल्के लक्षण में सिर्फ नियमित दवाएं लें
डायबिटीज के मरीज: दिन में चार बार शुगर चैक करें, डाइट में प्रोटीन बढ़ाएं
कोविड मरीजों में फंगल इंफेक्शन के कारण पड़ रहा है आंखों पर असर
म्यूकॉरमाइकोसिस एक तरह का फंगल इंफेक्शन है। यह डायबिटीज के मरीजों में कोरोना संक्रमण के बाद बढ़ रहा है। इसमें संक्रमण नाक से दांतों तक जाता है और इसका सीधा असर आंख पर पड़ता है। कई मरीजों की रोशनी चली जा रही है। यह एक तरह का पोस्ट कोविड कॉम्प्लिकेशन है। यह पहले बहुत रेयर था। लेकिन अब मामले बढ़ गए हैं। मरीज इसे लेकर सतर्क रहें।
एक्सपर्ट- डॉ. स्कंद कुमार त्रिवेदी, सीनियर कार्डियोलॉजिस्ट, भोपाल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn